Cuneiform Tablet TC 3 6
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma i-ku-pí-a-ma a-šu-mì ša il₅-we-da-ku ša a-ma-kam a-ḫi-ú-tum e-ta-wu-ni-ku-ni um-ma šu-nu-ma li-bu-šu ša-ni-ú mì-ma a-wa-tum ša-ni-tum i li-bi₄-šu lá i-ba-ší a-wi-lúm a-ḫu-kà ša ke-na-tim-ma KÙ.BABBAR 10 ma-na SIG₅-am lu ku-a-a-am lu šu-a-a-am <gap>-tí-a i-kà-na-kà-ku-ma KÙ.BABBAR a-na a-lim{ki} i-lá-ak ù KÙ.BABBAR ša i-ku-pì-a šu-ut-ma ša-qá-lam e-ta-wu ù a-wa-tám ša e-ta-wu-ni ma-dí-iš dam-qá li-bi₄ a-wa-tí-šu mì-nam i ṭup-pì-im lu-lá-pì-ta-ku-um i-na a-lá-ki-a a-ta-wu-ku-ší-na-ma li-ba-kà ma-dí-iš i-ḫa-du wa-ar-ki ṭup-pì-im a-nim a-na 2 u₄-me ú-ṣí-a-am